cyanic-selkie/wikianc huggingface dataset:
Μετοχικό κεφάλαιο
Οι νομικές πτυχές του μετοχικού κεφαλαίου εξετάζονται κατά κύριο λόγο στο σύστημα εταιρικής νομοθεσίας μιας δικαιοδοσίας. Ένα παράδειγμα τέτοιου ζητήματος είναι ότι όταν μια εταιρεία διαθέτει νέες μετοχές, πρέπει να το πράξει χωρίς να διαλύσει άδικα τους υφιστάμενους μετόχους της.
Κατηγορία:Λογιστική Κατηγορία:Εταιρικό δίκαιο
Καταντζάρο
Το Καταντζάρο (αρχ. ελλ.: Κατανθέρος ή Κατασταρίοι Λοκροί, ιταλ. Catanzaro, λατ. Catacium) είναι μία πόλη της νότιας Ιταλίας.Έχει πληθυσμό 93.124 κατοίκους και αποτελεί πρωτεύουσα της ομώνυμης επαρχίας αλλά και της περιφέρειας της Καλαβρίας. Στην πόλη βρίσκεται το πανεπιστήμιο της "Μεγάλης Ελλάδας" το οποίο είναι το δεύτερο μεγαλύτερο πανεπιστήμιο της Καλαβρίας. Βάσει ορισμένων υποθέσεων το Καταντζάρο θεωρείται ότι ήταν Ελληνική αποικία.Πρόσφατα στην περιοχή ανακαλύφθηκε μία ελληνική νεκρόπολη η κατασκευή της οποίας χρονολογείται περίπου τον 5ο αιώνα π.Χ. Λόγω της υπερυψωμένης θέσης της η πόλη παρείχε σχετική ασφάλεια στους κατοίκους της. Κατά το δεύτερο μισό του 9ου αιώνα μ.Χ. οι Σαρακηνοί προώθησαν την ανάπτυξη της πόλης προς ακόμη υψηλότερα σημεία και αργότερα ο βυζαντινός στρατηγός Νικηφόρος Φωκάς ονόμασε την περιοχή ως ο "βράχος του Νικηφόρου".
Εξωτερικοί σύνδεσμοι
Κατηγορία:Πόλεις της Καλαβρίας
Βόρειος Πόλος
thumb|[[Αζιμουθιακή προβολή του Αρκτικού Ωκεανού και του Βορείου Πόλου.]] thumb|Η περιοχή του Βορείου Πόλου.
Ο Βόρειος Πόλος ή γεωγραφικός βόρειος πόλος είναι το βορειότερο σημείο του πλανήτη Γη και βρίσκεται στην Αρκτική. Ορίζεται ως το σημείο όπου ο άξονας περιστροφής της Γης τέμνει την επιφάνειά της στο Βόρειο Ημισφαίριο, και όπου συναντούνται όλοι οι μεσημβρινοί και όλες οι ωριαίες άτρακτοι. Βρίσκεται στο διαμετρικά αντίθετο σημείο σε σχέση με τον Νότιο Πόλο. Είναι το σημείο που ορίζει το γεωδαισικό πλάτος 90° Β (Βόρειο), καθώς και την κατεύθυνση του αληθούς βορρά. Δεν είναι κάποιο σταθερό σημείο στην επιφάνεια της Γης, αλλά μετακινείται ημιπεριοδικά κατά μερικά μέτρα.
Ειδικότερα στον Βόρειο Πόλο, δεν ισχύει ο κλασικός ορισμός των 4 σημείων του ορίζοντα, καθώς όλα τα σημεία του ορίζοντα δεικνύουν προς νότο (κατά συνέπεια, προς όποια κατεύθυνση και να μετακινηθεί κάποιος, είναι νότος). Αντίστοιχα στον Νότιο Πόλο ισχύει το αντίστροφο (όλες οι κατευθύνσεις είναι βορράς).
Ο γεωγραφικός βόρειος πόλος δεν πρέπει να συγχέεται με τον Μαγνητικό Βόρειο Πόλο προς τον οποίο δεικνύουν οι μαγνητικές πυξίδες.
Βιβλιογραφία
Κατηγορία:Προσανατολισμός Κατηγορία:Ακραία σημεία της Γης
Παναγιώτης Στάμος
Μετά από 5 χρόνια αποφοίτησης από το Γυμνάσιο, το 1961, έδωσε εξετάσεις και πέρασε με άνεση στη Νομική Σχολή Αθηνών, από την οποία μετά από δύο χρόνια μετεπήδησε στη Φιλοσοφική Σχολή του Πανεπιστημίου Αθηνών. Αποφοίτησε το 1970. Για λόγους βιοπορισμού, στη διάρκεια της φοίτησης, πολλές φορές αναγκάστηκε να εργαστεί στη Γερμανία. Εργάστηκε για ενάμισυ χρόνο στο Βούπερταλ της Γερμανίας, και αφού επέστρεψε στην Ελλάδα εξέτισε το στρατιωτικό του.
Από το 1971 και για 30 χρόνια διετέλεσε Καθηγητής, Γυμνασιάρχης και Λυκειάρχηςστη Γερμανική Σχολή Αθηνών.
Το 1983 πρωτοδημοσίευσε το πεζό "Λόγος ανθηρός χειρονομηθείς". Μετά από 8χρονη απουσία του από τον εκδοτικό χώρο, επανεμφανίζεται το 1991 με τη ποιητική του συλλογή "Κυοφορία Σιωπής", και έκτοτε μέχρι και το 2009 συνεχίζει να κάνει αισθητή τη συγγραφική του παρουσία.
Εξωτερικοί σύνδεσμοι
Κατηγορία:Νεοέλληνες λογοτέχνες
Env
Η <tt>env</tt> είναι μια εντολή του κελύφους για λειτουργικά συστήματα τύπου Unix. Χρησιμοποιείται για να τυπώνει μια λίστα των μεταβλητών περιβάλλοντος ή να εκτελεί ένα άλλο εργαλείο σε ένα τροποποιημένο περιβάλλον χωρίς να χρειάζεται να αλλαχτεί το τρέχον περιβάλλον που υπάρχει. Με τη χρήση της <tt>env</tt>, μπορούν να προστεθούν ή να αφαιρεθούν μεταβλητές και να αλλάξουν οι τιμές των μεταβλητών που ήδη υπάρχουν.
Στην πράξη, η <tt>env</tt> χρησιμοποιείται και για άλλο ένα σκοπό. Χρησιμοποιείται συχνά από σενάρια κελύφους για την έναρξη του σωστού διερμηνέα. Σε αυτήν την περίπτωση, το περιβάλλον συνήθως δεν αλλάζει.
Παραδείγματα
Καθαρισμός του περιβάλλοντος για ένα νέο κέλυφος:
Εκκίνηση της εφαρμογής xcalc του συστήματος X και εμφάνισή της σε μια άλλη οθόνη:
Ένα πολύ απλό σενάριο σε Python:
Σε αυτό το παράδειγμα, το <tt>/usr/bin/env</tt> είναι η πλήρης διαδρομή της εντολής <tt>env</tt>. Το περιβάλλον δεν τροποποιείται.
Είναι δυνατό να οριστεί ο διερμηνέας χωρίς χρήση της <tt>env</tt>, δίνοντας την πλήρη διαδρομή του διερμηνέα <tt>python</tt>. Το πρόβλημα που μπορεί να προκύψει είναι ότι σε διαφορετικά συστήματα, η ακριβής διαδρομή μπορεί να είναι διαφορετική. Αν χρησιμοποιείται η <tt>env</tt> όπως στο παράδειγμα, γίνεται αναζήτηση του διερμηνέα και εύρεσή του τη στιγμή που τρέχει το σενάριο. Αυτό κάνει το σενάριο περισσότερο μεταφέρσιμο αλλά έχει τον κίνδυνο να επιλεγεί ο λάθος διερμηνέας γιατί η αναζήτηση γίνεται σε κάθε κατάλογο στις διαδρομές αναζήτησης εκτελέσιμου (executable search path). Ένα άλλο πρόβλημα είναι ότι η θέση της ίδιας της <tt>env</tt> μπορεί να διαφέρει μεταξύ υπολογιστών.
Εξωτερικοί σύνδεσμοι
Κατηγορία:Unix
Ελβετικά δημοψηφίσματα (2014)
Δώδεκα δημοψηφίσματα διεξήχθησαν στην Ελβετία το 2014. Τα πρώτα 3 δημοψηφίσματα διεξήχθησαν στις 9 Φεβρουαρίου 2014 και τέσσερα δημοψηφίσματα στις 18 Μαΐου 2014. Οι ψηφοφόροι ρωτήθηκαν για την έγκριση μιας πρωτοβουλίας εναντίον της μαζικής εισροής μεταναστών και την επιβολή ποσόστωσης, για το ομοσπονδιακό διάταγμα περί της χρηματοδότησης και επέκτασης του σιδηροδρομικού δικτύου και για μία ομοσπονδιακή πρωτοβουλία για τις αμβλώσεις. Άλλα δύο δημοψηφίσματα έγιναν στις 28 Σεπτεμβρίου και άλλα τρία στις 30 Νοεμβρίου.
Αποτελέσματα
Γύρω στο 70% των ψηφισάντων καταψήφισαν την πρόταση για τις αμβλώσεις.
Με οριακή πλειοψηφία (50,3%) εγκρίθηκαν οι περιορισμοί στην εισροή μεταναστών. Με την πρόταση μεταξύ άλλων επιβάλλονται περιορισμοί στους μετανάστες στην Ελβετία.
Στα δημοψηφίσματα του Φεβρουαρίου του 2014 έλαβε μέρος το 55,8% του εκλογικού σώματος.
Δημοψηφίσματα Μαΐου 2014
Στα 4 δημοψηφίσματα που διεξήχθησαν στις 18 Μαΐου 2014, οι Ελβετοί ψηφοφόροι καταψήφισαν την υιοθέτηση νέου, αυξημένου κατώτερου μισθού στις συλλογικές συμβάσεις ύψους 22 φράγκων την ώρα, κάτι που θα σήμαινε ότι η χώρα θα είχε τον υψηλότερο μισθό στον κόσμο. Τα άλλα δημοψηφίσματα συμπεριελάμβαναν τις αλλαγές στην πρωτοβάθμια περίθαλψη, την ισόβια απαγόρευση στους καταδικασμένους παιδεραστές να εργάζονται με παιδιά και την προμήθεια μαχητικών αεροσκαφών τύπου JAS 39 Gripen.
Δημοψηφίσματα Σεπτεμβρίου
Δύο δημοψηφίσματα διεξήχθησαν στις 28 Σεπτεμβρίου, με τους ψηφοφόρους να ερωτώνται για το ζήτημα της ίδρυσης δημόσιου συστήματος ασφάλισης και για τον τερματισμό της επιβολής φορολογικών διακρίσεων στο χώρο της νοσηλευτικής βιομηχανίας (πρωτοβουλία του λαού). Οι Σοσιαλδημοκράτες και οι Πράσινοι υποστήριξαν την πρόταση για το ενιαίο ταμείο. ενώ η πρωτοβουλία να μειωθεί ο ΦΠΑ ξεκίνησε από την GastroSuisse και στόχος ήταν η μείωση του ΦΠΑ στη νοσηλευτική βιομηχανία από 8% σε 2,5%, στο ίδιο επίπεδο που καταβάλλεται για το φόρο τροφίμων. Ωστόσο, η πρόταση απορρίφθηκε από το Ομοσπονδιακό Συμβούλιο και την Ομοσπονδιακή Συνέλευση με το αιτιολογικό ότι θα οδηγούσε σε μείωση των εσόδων από την καταβολή του ΦΠΑ στη χώρα κατά 750 εκατ. ελβετικά φράγκα.
Αμφότερες οι προτάσεις απορρίφθηκαν από το εκλογικό σώμα.
Δημοψηφίσματα Νοεμβρίου
Άλλα 3 δημοψηφίσματα έγιναν στις 30 Νοεμβρίου αναφορικά με τα αποθέματα χρυσού στη χώρα, την κατάργηση του φορολογικού προνομίου που απολαμβάνουν οι ξένοι στη χώρα και τον περιορισμό της μετανάστευσης. Και οι 3 προτάσεις καταψηφίστηκαν.
Παραπομπές
2014 Ελβετια
Λόγος κόστους-οφέλους
Ο λόγος κόστους-οφέλους είναι η αναλογία της παρούσας αξίας του οφέλους ως προς την παρούσα αξία του κόστους. Συνήθως χρησιμοποιείται για να συνοψίσει τα αποτελέσματα της ανάλυσης κόστους-οφέλους. Λαμβάνει υπόψη το ποσό του χρηματικού κέρδους που πραγματοποιείται εκτελώντας ένα έργο έναντι του ποσού που κοστίζει για την εκτέλεση του έργου. Όσο υψηλότερος είναι ο δείκτης τόσο καλύτερη είναι η επένδυση. Ο γενικός κανόνας είναι ότι εάν το όφελος είναι υψηλότερο από το κόστος, τότε το έργο αποτελεί μια καλή επένδυση.
Κατηγορία:Οικονομικά
Δήμος Πύλης (1999 - 2010)
μικρογραφία|300x300εσ|Χάρτης των «Καποδιστριακών» Δήμων και Κοινοτήτων (1999 - 2010), των μετέπειτα Δημοτικών Ενοτήτων του «Καλλικρατικού» [[Δήμος Πύλης|Δήμου Πύλης.                                                        -{{legend|red|1 - Δήμος Πύλης}}{{legend|blue|2 - Δήμος Γόμφων}}{{legend|lightgreen|3 - Δήμος Πιαλείων}}{{legend|gold|4 - Δήμος Αιθήκων}}{{legend|magenta|5 - Δήμος Πινδαίων}}{{legend|lightblue|6 - Κοινότητα Μυροφύλλου}}{{legend|salmon|7 - Κοινότητα Νεράιδας}}]] Ο Δήμος Πύλης (1999 - 2010) ήταν Δήμος που συστάθηκε το 1997 με το Σχέδιο «Καποδίστριας», με έδρα την Πύλη. Από το 2010 με το Πρόγραμμα «Καλλικράτης», αποτελεί τη Δημοτική Ενότητα Πύλης του διευρυμένου Δήμου Πύλης.
Γενική Γραμματεία Αθλητισμού
Γνωστοί Γενικοί Γραμματείς κατά το παρελθόν υπήρξαν οι Γιώργος Βασιλακόπουλος, Κίμων Κουλούρης και επί χούντας, Κωνσταντίνος Ασλανίδης.
Σημερινός Γενικός Γραμματέας Αθλητισμού είναι o Γιώργος Μαυρωτάς.
Αρμοδιότητες
Οι αρμοδιότητες της Γενικής Γραμματείας Αθλητισμού περιγράφονται στο ΦΕΚ/28Α/1.3.1985.
Αποστολή
Η Γενική Γραμματεία Αθλητισμού ως βασική αποστολή της έχει την αθλητική πολιτική της Ελλάδας. Πιο συγκεκριμένα στόχος της είναι η καλλιέργεια, η διάδοση αλλά και η εμπέδωση του αθλητικού πνεύματος σε όλο το κοινωνικό σύνολο. Ακόμα, σκοπό της έχει τη διασφάλιση των αξιών του Ολυμπισμού και τη διάδοση του Ολυμπιακού Πνεύματος.
Η Γ.Γ.Α. είναι αρμόδια για την διοίκηση και την οργάνωση όλων των αθλητικών εγκαταστάσεων και υπηρεσιών, ώστε να υπάρχει αποδοτικότητα και αποτελεσματικότητα. Μάλιστα, είναι ο φορέας ο οποίος εποπτεύει και ελέγχει τα πάσης φύσεως νομικά πρόσωπα του χώρου του αθλητισμού, σύμφωνα με τις διατάξεις οι οποίες ισχύουν αλλά και με βάση το πρόγραμμα Αθλητικής Πολιτικής. Τέλος, η εκάστοτε διοίκηση οφείλει να αποτυπώνει την Στρατηγική Αθλητική Πολιτική, σύμφωνα με τις αθλητικές ανάγκες της χώρας.
Διατελέσαντες γενικοί γραμματείς Αθλητισμού στην Μεταπολίτευση
Από το 1974 μέχρι και σήμερα, στην θέση του γ.γ.Α. έχουν υπηρετήσει οι:
Ομοσπονδίες
Τελευταία ενημέρωση 12 Ιουνίου 2023
Εξωτερικοί σύνδεσμοι
Αθλητισμού
Παλ Μπένκο
Ο Παλ Μπένκο (Ουγγρικά: Benkő Pál, 1928-2019) ήταν Ούγγρος σκακιστής που είχε τον τίτλο του γκρανμαίτρ, επίσης συγγραφέας και συνθέτης σκακιστικών σπουδών και προβλημάτων.
Βιογραφικά στοιχεία
Γεννήθηκε στις 14 Ιουλίου 1928 στην Αμιένη της Γαλλίας, αλλά μεγάλωσε στην Ουγγαρία. Σε ηλικία 20 ετών έγινε πρωταθλητής Ουγγαρίας στο σκάκι. Η FIDE του απένειμε τον τίτλο του διεθνή μαίτρ το 1950. Μετά το Παγκόσμιο Φοιτητικό Πρωτάθλημα Ομάδων στο Ρέικιαβικ της Ισλανδίας το 1957 έγινε ευρύτερα γνωστός και το 1958 μετακόμισε στις Ηνωμένες Πολιτείες. Την ίδια χρονιά η FIDE του απένειμε τον τίτλο του γκρανμαίτρ. Το 1993 έγινε μέλος του Παγκοσμίου Hall of Fame του σκακιού. Πέθανε στα 91 του χρόνια στη Βουδαπέστη στις 26 Αυγούστου 2019.
Συνεισφορά στο σκάκι
Ένα διάσημο γκαμπί και ένα άνοιγμα φέρουν το όνομά του. Το γκαμπί του Μπένκο πρωτοπαίχτηκε από τον Μπένκο στο Σαράγεβο το 1967 εναντίον του Μίλαν Βούκιτς, τον οποίο και κέρδισε. Το Άνοιγμα Μπένκο που πρωτοπαίχτηκε από τον Μπένκο στο Κουρασάο το 1962 εναντίον του Μπόμπυ Φίσερ, είναι σήμερα το πέμπτο κατά σειρά προτίμησης σκακιστικό άνοιγμα για τα λευκά.
Εξωτερικοί σύνδεσμοι
Κατηγορία:Αμερικανοί σκακιστές Κατηγορία:Γάλλοι σκακιστές Κατηγορία:Ούγγροι σκακιστές
Κοινότητα Κριτσάς
Η Κοινότητα Κριτσάς είναι κοινότητα του Δήμου Αγίου Νικολάου στην Περιφερειακή Ενότητα Λασιθίου της Κρήτης η οποία συστάθηκε για πρώτη φορά το 1925 με το ΦΕΚ 27Α - 31/01/1925 και με έδρα την Κριτσά. Είναι η μεγαλύτερη σε έκταση κοινότητα του δήμου.
Εκτός από την έδρα της, η Κοινότητα Κριτσάς περιλαμβάνει και τους οικισμούς Αμμουδάρα, Βαθύ, Θεολόγος, Καθαρόν, Κάλυβος, Μαρδάτι, Ρούσσα Λίμνη και Τάπες. Η απογραφή του 2011 αναφέρει:
Συνολικά η κοινότητα έχει 2.637 κατοίκους.
Η Κοινότητα εκπροσωπείται από πενταμελές Συμβούλιο με επικεφαλής τον Πρόεδρο κ. Εμμανουήλ Μασσάρο.
Παραπομπές
Κατηγορία:Δήμος Αγίου Νικολάου
Συργανιά (συνοικία Κυθρέας)
Η Συργανιά είναι συνοικία του Δήμου Κυθρέας. Μετά την τουρκική εισβολή του 1974, η διοικητική έκταση της συνοικίας και γενικότερα του Δήμου Κυθρέας δεν ελέγχεται από την Κυπριακή Δημοκρατία. Τα εδάφη αυτά ανήκουν εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκουν στο μη αναγνωρισμένο κράτος της Τουρκικής Δημοκρατίας Βορείου Κύπρου.
Τοποθεσία
Στα βόρεια και ανατολικά συνορεύει με την Κλεπίνη, στα βορειοαναταλικά με τη Χάρτζια, στα ανατολικά με τα Καλυβάκια, στα νοτιοανατολικά με το Επιχό, στα νότια με το Μπέικιοϊ στα νοτιοδυτικά με τον Άγιο Ανδρόνικο και στα δυτικά με τη Χαρδακιώτισσα.
Ονομασία
Υπάρχουν πέντε εκδοχές σχετικά με την προέλευση της ονομασίας Συργανιά:
Ιστορικό
Πριν την περίοδο της Αγγλοκρατίας, το μεγαλύτερο μέρος της γης της Συργανιάς άνηκε στην Αρχιεπισκοπή Κύπρου, στην Αρμενική Εκκλησία, στην Μαρωνίτική Εκκληασία και στη μονή Χρυσοστόμου. Την περίοδο της Αγγλοκρατίας οι κάτοικοι της Συργανιάς αγόρασαν τη γη αυτή, εκτός από τη γη της Μαρωνίτικης Εκκλησίας.
Στη Συρκανιά βρίσκεται το Κεφαλόβρυσο Κυθρέας. Επιπλέον, στην περιοχή βρίσκοταν οι περισσότεροι νερόμυλοι της Κυθρέας.
Ιερός ναός
Ο ιερός ναός της συνοικίας ήταν η εκκλησία της Αγίας Άννας. Αρχικά υπήρχε μια παλιά εκκλησία της Αγίας Άννας χτισμένη πάνω σε ένα λόφο, η οποία τη δεκαετία του 1890 εγκαταλείφθηκε λόγω ρωγμών που υπέστη μετά από μια κατολίσθηση. Η νέα εκκλησία κατασκευάστηκε το 1899.
Παραπομπές
Κατηγορία:Συνοικίες Δήμου Κυθρέας
Βουαντίσουαφ Σκονέτσκι
Ο Βουαντίσουαβ Σκονέτσκι (λατινικό αλφάβητο : Władysław Skonecki), (Τομσκ, Σοβιετική Ένωση, 13 Ιουλίου 1920 - Βιέννη, Αυστρία, 12 Ιουνίου 1983), ήταν Πολωνός αθλητής της αντισφαίρισης.
Στο κύπελλο Ντέιβις αγωνίστηκε με την Πολωνία από το 1947 έως το 1962 σε 10 διοργανώσεις με ρεκόρ 26 νίκες και 20 ήττες.
Παραπομπές
Κατηγορία:Πολωνοί αθλητές της αντισφαίρισης
Σέριλιν Φεν
Η Σέριλιν Φεν (Sheryl Ann Fenn, 1 Φεβρουαρίου 1965) είναι Αμερικανίδα ηθοποιός.
Γεννήθηκε στο Ντητρόιτ του Μίσιγκαν. Έγινε γνωστή από το ρόλο της Ώντρει Χορν (Audrey Horne) που έπαιξε στη σειρά Twin Peaks (1990-1991) και από τους ρόλους που έπαιξε στις ταινίες Άνθρωποι και Ποντίκια (Of Mice And Men, 1992) και Τεμαχίζοντας την Ελένα (Boxing Helena, 1993) και στη σειρά Ερωτική Ανεπάρκεια (Rude Awakening, 1998-2001).
Η Σέριλιν Φεν ήταν αρραβωνιασμένη με τον ηθοποιό Τζόνι Ντεπ.
Εξωτερικοί σύνδεσμοι
Κατηγορία:Αμερικανίδες ηθοποιοί κινηματογράφου Κατηγορία:Αμερικανίδες ηθοποιοί τηλεόρασης
Χειμερινοί Ολυμπιακοί Αγώνες 1988
Οι Χειμερινοί Ολυμπιακοί Αγώνες του 1988 διοργανώθηκαν στο Κάλγκαρυ του Καναδά από τις 13 Φεβρουαρίου μέχρι και τις 28 Φεβρουαρίου.
Πίνακας Μεταλλίων
Κατηγορία:Κάλγκαρι
Εφημερίδα της Κυβερνήσεως
200px|μικρογραφία|ΦΕΚ του 2008 με τον παλαιό τίτλο Η Εφημερίδα της Κυβερνήσεως αποτελεί το μόνο κατά το Σύνταγμα της Ελλάδας επίσημο και υποχρεωτικά εκδιδόμενο μέσο δημοσιοποίησης των νομικών πράξεων των οργάνων της Ελληνικής Δημοκρατίας, καθώς και των νομικών προσώπων δημοσίου και ιδιωτικού δικαίου, μέσω της οποίας αποκτούν ισχύ. Η έκδοσή της ξεκίνησε στις 28 Φεβρουαρίου 1833, ενώ από το 2010 και την θέσπιση του Ν.3861/2010, άρθρο 7, προσφέρεται και μέσω της διαδικτυακής ιστοσελίδας του Εθνικού Τυπογραφείου με ελεύθερη πρόσβαση σε όλα τα τεύχη της. Η Εφημερίδα της Κυβερνήσεως εκδίδεται σε φύλλα (Φύλλο της Εφημερίδας της Κυβερνήσεως, Φ.Ε.Κ.). Μέχρι το ΦΕΚ 21/Α'/ 21.02.2016 τιτλοφορούταν με τη λόγια μορφή, Εφημερίς της Κυβερνήσεως.
Επίσημες εφημερίδες προ ανεξαρτησίας
Περίπου με τον ίδιο χαρακτήρα με την Εφημερίδα της Κυβερνήσεως εκδίδονταν προηγουμένως Ο Φίλος του Νόμου (1824-1825), η Γενική Εφημερίς της Ελλάδος (1825-1832) με εντολή του Εκτελεστικού, ο Ελληνικός Μηνύτωρ, λίγο αργότερα το 1832 η Εφημερίς της Ελλάδος και στη συνέχεια η Εθνική Εφημερίς (17 Απριλίου 1832). Τα έντυπα αυτά αφιέρωναν όλη ή μέρος της ύλης τους σε επίσημες αποφάσεις του κράτους. thumb|left|200px|Η πρώτη σελίδα του πρώτου Φύλλου της Εφημερίδος της Κυβερνήσεως, 1833
Ίδρυση
Η Εφημερίς της Κυβερνήσεως ιδρύθηκε με το Βασιλικό Διάταγμα (Β.Δ.) αριθ. 2 της 1 Φεβρουαρίου 1833 (Ι.Η.)/13 Φεβρουαρίου 1833 (Γ.Η.) και αποτελεί μια από τις πρώτες νομοθετικές πρωτοβουλίες της Αντιβασιλείας του Όθωνα. Το εν λόγω Βασιλικό Διάταγμα δημοσιεύθηκε στο υπ’ αριθ. 1 φύλλο της Εφημερίδος της Κυβερνήσεως (Φ.Ε.Κ.) στις 16/28 Φεβρουαρίου 1833 και ειδικότερα στο άρθρο 1 ανέφερε:
"Ἄρθ. 1. Ὅλοι οἱ φέροντες τὴν ἡμετέραν ὑπογραφὴν νόμοι καὶ διατάγματα, ὅλαι αἱ δημοσιότητος χρήζουσαι διατάξεις καὶ διακηρύξεις τῶν ἡμετέρων ὑπουργείων, ἔτι δὲ αἱ περὶ διορισμῶν καὶ προβιβασμῶν εἰς τὰς δημοσίους ὑπηρεσίας, καὶ αἱ περὶ παραιτήσεων εἰδοποιήσεις, θέλουν δημοσιεύεσθαι τοῦ λοιποῦ διὰ μιᾶς ἐπισήμου ἐφημερίδος, ἥτις θέλει φέρει τὸ ὄνομα Ἐφημερὶς τῆς Κυβερνήσεως τοῦ Βασιλείου τῆς Ἑλλάδος, καὶ ἐκδίδεσθαι ὑπὸ τὴν ἐφορίαν τοῦ ἡμετέρου ἐπὶ τῶν Ἐσωτερικῶν Γραμματέως τῆς Ἐπικρατείας."
- Β.Δ. αρ.2
Η Εφημερίς της Κυβερνήσεως του Βασιλείου της Ελλάδος μέχρι τις 5 Νοεμβρίου 1834 (αριθ. φύλλου 40), εκδιδόταν στο Ναύπλιο, ενώ από τις 21 Δεκεμβρίου 1834, μετά τη μεταφορά της πρωτεύουσας του νεοσύστατου ελληνικού κράτους, συνέχισε η έκδοσή της στην Αθήνα, όπου και εξακολουθεί να εκδίδεται από το πρώην Βασιλικό και ήδη Εθνικό Τυπογραφείο αδιαλείπτως, μέχρι σήμερα. Ο επίσημος τίτλος της σήμερα είναι Εφημερίδα της Κυβερνήσεως της Ελληνικής Δημοκρατίας.
Από την πρώτη ημέρα της έκδοσής της στις 16/28 Φεβρουαρίου 1833 και μέχρι τον Ιούνιο του 1835, δηλαδή κατά τη διάρκεια της Αντιβασιλείας του Όθωνα, η τότε Εφημερίς της Κυβερνήσεως του Βασιλείου της Ελλάδος εκδιδόταν δίγλωσση. Κάθε σελίδα περιελάβανε δύο στήλες, η αριστερή στήλη ήταν γραμμένη στην ελληνική και η δεξιά στη γερμανική γλώσσα. Και τα δύο κείμενα είχαν την αυτή ισχύ.
Περιεχόμενα
Στο Τεύχος Α΄ δημοσιεύονται:
Στο Τεύχος Γ΄ δημοσιεύονται:
Στο Τεύχος Δ΄ δημοσιεύονται:
Στο Τεύχος ΑΑΠ δημοσιεύονταν:
Στο Τεύχος ΥΟΔΔ δημοσιεύονται:
Στο Τεύχος ΕΒΙ δημοσιεύονται σε περίληψη οι αποφάσεις της Διοικητικής Επιτροπής Σημάτων, με τις οποίες γίνονται δεκτά ή διαγράφονται τα εμπορικά και βιομηχανικά σήματα και οι πράξεις για την ανανέωση ή τη διαγραφή τους, καθώς και το διατακτικό των σχετικών αποφάσεων των διοικητικών δικαστηρίων.
Στο Τεύχος Προκηρύξεων ΑΣΕΠ δημοσιεύονται όλες οι προκηρύξεις επιλογής προσωπικού του δημοσίου και του ευρύτερου δημοσίου τομέα για την πλήρωση θέσεων σύμφωνα με την κείμενη νομοθεσία, συμπεριλαμβανομένων και των προκηρύξεων που αφορούν το προσωπικό των περιπτώσεων δ΄, στ΄, ζ΄, των δύο πρώτων εδαφίων της περίπτωσης θ΄, και των περιπτώσεων ιδ΄, ιε΄, ιστ΄, ιζ΄, ιθ΄, της παραγράφου 2 του άρθρου 14 του ν. 2190/1994 (ΦΕΚ 28 Α΄), εφόσον η κείμενη νομοθεσία ή οργανισμός ή κανονισμός προβλέπει την υποχρέωση έκδοσης προκήρυξης, καθώς και οι προκηρύξεις επιλογής του προσωπικού που προσλαμβάνεται κατ' εφαρμογή του άρθρου 13 του ν. 3429/2005.
Στο Τεύχος ΔΔΣ δημοσιεύονται όλες οι προκηρύξεις διαγωνισμών δημόσιων έργων, προμηθειών, υπηρεσιών και μελετών του δημοσίου και του ευρύτερου δημοσίου τομέα, που η δημοσίευσή τους προβλέπεται από την ισχύουσα νομοθεσία.
Στο Τεύχος ΑΕΔ καταχωρίζονται οι αποφάσεις του Ανώτατου Ειδικού Δικαστηρίου, οι οποίες εκδίδονται επί των υποθέσεων που αναφέρονται στις περιπτώσεις β΄, δ΄, ε΄ και στ΄ του άρθρου 6 του ν. 345/1976 (ΦΕΚ 141 Α΄).
Στο Τεύχος Οικονομικών των Πολιτικών Κομμάτων και Συνασπισμών Πολιτικών Κομμάτων καταχωρίζονται οι δημοσιεύσεις των στοιχείων που προβλέπονται στις διατάξεις των άρθρων 18 παρ. 2 και 19 παρ. 1 του ν. 3023/2002 (ΦΕΚ 146 Α΄).
Καταργημένα
Μέχρι το 2006 εκδίδονταν τρία τεύχη, τα οποία καταργήθηκαν με τη θέση σε ισχύ τον Ν. 3469/2006. Πρόκειται για το Τεύχος Νομικών Προσώπων Δημοσίου Δικαίου (ΝΠΔΔ), το Τεύχος Αναπτυξιακών Πράξεων και Συμβάσεων (ΑΠΣ) και το Τεύχος Παράρτημα (ΠΑΡΑΡΤΗΜΑ). Στα εν λόγω τεύχη δημοσιευόταν ύλη που σήμερα καταχωρίζεται στα τεύχη Β' και Γ'.
Το τεύχος Α.Α.Π. καταργήθηκε από 7 Φεβρουαρίου 2019 σύμφωνα με τον ν.4590/2019 (Α' 17). Τα αντίστοιχα έγγραφα του δημοσιεύονται πλέον στο Τεύχος Δ'.
Αναζήτηση τεύχους
Για την αναζήτηση κάποιου ΦΕΚ, χρήσιμα στοιχεία είναι ο αύξων αριθμός του, το τεύχος (π.χ. Α΄, Β΄ κ.λπ) και η ημερομηνία και το έτος έκδοσής του π.χ. ΦΕΚ 91Α΄/1976 ή ΦΕΚ 884Β΄/19.08.1998. Σημειώνεται ότι μέχρι το 1913 οι διάφοροι νόμοι αριθμούνταν με την αρχαία ελληνική κεφαλαιογράμματη αρίθμηση π.χ. ΑΥΝΘ΄. Έπειτα ακολούθησε η αρίθμηση που ισχύει μέχρι και σήμερα.
Νομοθεσία
Η έκδοση της Εφημερίδας της Κυβερνήσεως και το Εθνικό Τυπογραφείο εποπτεύονται από το Υπουργείο Εσωτερικών. Η δε αρίθμηση των νόμων γίνεται από το Υπουργείο Δικαιοσύνης, Διαφάνειας και Ανθρωπίνων Δικαιωμάτων. Όλα τα θέματα που αφορούν την Εφημερίδα της Κυβερνήσεως ρυθμίζονται σήμερα από το Κεφάλαιο Β’ του Νόμου 3469/2006 «Εθνικό Τυπογραφείο, Εφημερίς της Κυβερνήσεως και λοιπές διατάξεις» (Φ.Ε.Κ. 131 Α’/28.6.2006).
Διάθεση
Μέχρι το 2010 τα ΦΕΚ ήταν διαθέσιμα για αγορά από το Εθνικό Τυπογραφείο, ενώ ορισμένα ήταν δωρεάν. Μετά τον Ιούνιο του 2010, όλα τα ΦΕΚ είναι διαθέσιμα χωρίς αντίτιμο, σε ηλεκτρονική μορφή από τον ιστότοπο του Εθνικού Τυπογραφείου.
Παραπομπές
Κατηγορία:Εφημερίδες στην ελληνική γλώσσα Κατηγορία:Ελληνική Κυβέρνηση Κατηγορία:Ιστορικά τεκμήρια
Στάδιο Πετρόφσκι
Το Στάδιο Πετρόφσκι (ρωσικά: Петровский стадион) είναι γήπεδο ποδοσφαίρου στην Αγία Πετρούπολη. Το στάδιο ήταν έδρα της Ζενίτ και αποτελεί τμήμα ενός ευρύτερου συνόλου αθλητικών εγκαταστάσεων που βρίσκονται στην νήσο Πετρόφσκι, ένα μικρό νησί στον ποταμό Νέβα το οποίο μέσω γέφυρας συνδέεται με την Αγία Πετρούπολη. Η χωρητικότητά του είναι 21.405 θέσεις. Το Πετρόφσκι χτίστηκε το 1924. Έκτοτε έχει υποστεί αρκετές ανακατασκευές η τελευταία από τις οποίες ήταν το 1994.
Εξωτερικοί σύνδεσμοι
Κατηγορία:Στάδια ποδοσφαίρου στη Ρωσία Κατηγορία:Κτίρια και κατασκευές στην Αγία Πετρούπολη Κατηγορία:Ζενίτ Αγίας Πετρούπολης
Echo
Στην πληροφορική, η   είναι εντολή στο DOS, το OS/2, τα Microsoft Windows, το Singularity, το Unix και τα τύπου Unix (Unix-like) λειτουργικά συστήματα, που δείχνει μια συμβολοσειρά στο τερματικό. Συνληθως χρησιμοποιείται από σενάρια κελύφους και αρχεία δέσμης (batch files) για την έξοδο κειμένου σχετικά με την τρέχουσα κατάσταση στην οθόνη ή σε κάποιο αρχείο.
Παράδειγμα χρήσης
Κάποιες παραλλαγές του Unix υποστηρίζουν επιλογές όπως η  και η. Αυτές δε συμφωνούν με το πρότυπο λόγω ιστορικών διαφορών μεταξύ του BSD και του System V; η εντολή  μπορεί να χρησιμοποιηθεί σε περιπτώσεις που αυτό είναι πρόβλημα.
Αν χρησιμοποιηθούν οι ακολουθίες διαφυγής ANSI (ANSI escape code) SGR, τα συμβατά με αυτές τερματικά μπορούν να δείξουν κείμενο με χρώμα:
Παράδειγμα υλοποίησης
Η εντολή  μπορεί να υλοποιηθεί στη γλώσσα προγραμματισμού C σε μερικές γραμμές κώδικα:
Εξωτερικοί σύνδεσμοι
Κατηγορία:Unix Κατηγορία:DOS Κατηγορία:OS/2 Κατηγορία:Λογισμικό Unix
Τάπες Λασιθίου
Οι Τάπες (επίσημα: αι Τάπαι ) είναι οικισμός της Κοινότητος Κριτσάς του Δήμου Αγίου Νικολάου στην Περιφερειακή Ενότητα Λασιθίου της Κρήτης. Βρίσκεται πάνω από το φαράγγι της Κριτσάς στην ανατολική πλαγιά της Δίκτης. Το 2011 είχε 81 κατοίκους. Συνδέεται με την έδρα της κοινότητας μέσω μονοπατιού.
Παραπομπές
Κατηγορία:Χωριά του νομού Λασιθίου Κατηγορία:Δήμος Αγίου Νικολάου
Ποδόσφαιρο στην Κύπρο
Το ποδόσφαιρο στην Κύπρο αποτέλεσε εισαγωγή των Άγγλων κατακτητών του νησιού. Εμφανίστηκε στην Κύπρο γύρω στα τέλη του 19ου αιώνα, δια μέσου καταρχήν του αγγλικού στρατού και στη συνέχεια της Παιδείας και πιο συγκεκριμένα της Αγγλικής Σχολής Λευκωσίας και της Αμερικανικής Ακαδημίας Λάρνακας. Τα δύο αυτά σχολεία έδιναν μεταξύ τους φιλικά παιχνίδια.
Καίριο και καθοριστικό ρόλο για την καλλιέργεια διάδοση και στήριξη του ποδοσφαίρου στην Κύπρο διαδραμάτισε η Αγγλική Σχολή Λευκωσίας (1900). Οι μαθητές της Αγγλικής Σχολής ασχολούνταν συστηματικά με το ποδόσφαιρο και στη συνέχεια οι απόφοιτοι της στελέχωναν τοπικές ομάδες που δημιουργήθηκαν σε διάφορες πόλεις της Κύπρου. Εξίσου σημαντικός στη διάδοση του ποδοσφαίρου υπήρξε και ο ρόλος της Αμερικανικής Ακαδημίας Λάρνακας (1908).
Ίδρυση ποδοσφαιρικών ομάδων
Το άθλημα αποκτούσε ολοένα και περισσότερους φίλους. Το 1910 το ποδόσφαιρο εντάχθηκε στο πρόγραμμα των παγκύπριων αγώνων με τη συμμετοχή ποδοσφαιρικών ομάδων τις οποίες είχαν δημιουργήσει οι Γυμναστικοί Σύλλογοι (ΓΣΕ, ΓΣΖ, ΓΣΚ, ΓΣΟ, ΓΣΠ, ΓΣΠρ.).
Στη Λευκωσία, όπου προϋπήρχε ο Ποδοσφαιρικός Όμιλος Λευκωσίας, ιδρύθηκε το 1910 ο "Ανεξάρτητος" από τους νέους της πόλης οι οποίοι ποδόσφαιρο κυρίως στις τάφρους κάτω από τα τείχη και σε άλλες περιοχές. Το 1910 η τουρκοκυπριακή ομάδα "Χουρριέτ" (Ελευθερία) μετονομάστηκε σε "Τούρκικη Λέσχη Λευκωσίας". Στη Λεμεσό ιδρύθηκε το 1911 ο Ποδοσφαιρικός Όμιλος (ο ΓΣΟ διέθετε περίπου από το 1900 δύο ποδοσφαιρικές ομάδες οι οποίες έδιναν μεταξύ τους αγώνες). Στις 30 Ιανουαρίου 1911 ιδρύθηκε στην Αμμόχωστο η Ανόρθωση, η οποία όμως στα πρώτα χρόνια δεν ανέπτυξε αθλητική δράση, αλλά εθνική, πνευματική, πολιτιστική και κοινωνική. Οι νέοι της Αμμοχώστου ωστόσο, συγκροτούσαν κατά διαστήματα διάφορες συνοικιακές ομάδες.
Σημαντικό σταθμό στο κυπριακό ποδόσφαιρο αποτελεί η ίδρυση του Ποδοσφαιρικού Ομίλου Παγκύπρια (ΠΟΠ) στις 19 Φεβρουαρίου 1916 στη Λευκωσία, από απόφοιτους της Αγγλικής Σχολής. Ο ΠΟΠ αποτέλεσε την πρώτη αμιγώς ποδοσφαιρική ομάδα της Κύπρου. Χρώμα φανέλας είχε το πράσινο. Στις τάξεις του εντάχθηκαν πολλοί παίχτες από τον Ανεξάρτητο, ο οποίος είχε διαλυθεί λόγω πολλών δυσκολιών. Το 1919 ο ΠΟΠ κατέκτησε το πρωτάθλημα που διοργανώθηκε από την Αγγλική Σχολή με τη συμμετοχή τεσσάρων ομάδων, νικώντας στο τελικό την Τούρκικη Λέσχη με 1-0.
Το Μάρτιο του 1924 ο ΠΟΠ διαλύθηκε. Την τότε εποχή οι ομάδες δεν είχαν προπονητή. Την ενδεκάδα επέλεγε ο αρχαιότερος ή ο καλύτερος παίχτης της ομάδας. Το Μάρτιο του 1924 μια διαμάχη ξέσπασε μεταξύ δύο παιχτών του ΠΟΠ για τη θέση του δεξιού κυνηγού. Μια ομάδα ποδοσφαιριστών απεχώρησε από τον ΠΟΠ και εντάχθηκε στον "Πανεργατικό Όμιλο", ο οποίος είχε ιδρυθεί το 1921 στη Λευκωσία. Μετά την εξέλιξη αυτή μετονομάστηκε σε "Ποδοσφαιρικός Σύνδεσμος Πανεργατικός". Ένας άλλος όμιλος ποδοσφαιριστών του ΠΟΠ προσχώρησε στο νεοσύστατο σωματείο Ένωσις Νέων Τραστ, το οποίο ιδρύθηκε στις 19 Σεπτεμβρίου 1924 από μια ομάδα διαπρεπών μελών της κοινωνίας της Λευκωσίας. Το Τραστ και ο Πανεργατικός ασχολήθηκαν συστηματικά και οργανωμένα με το ποδόσφαιρο συγκροτώντας ισχυρές ομάδες. Τα μεταξύ τους παιχνίδια ήταν ντέρμπι με μεγάλο φανατισμό. Τα δύο σωματεία εκπροσωπούσαν διαφορετικές κοινωνικές τάξεις. Στο Τραστ συγκεντρώθηκε η κοινωνική ελίτ της Λευκωσίας (γιατροί, δικηγόροι, δικαστικοί, έμποροι κ.α.) ενώ τα μέλη και οπαδοί του Πανεργατικού άνηκαν κυρίως στην εργατική τάξη.
Στη Λάρνακα, το 1924 ιδρύθηκε ο Πεζοπορικός Λάρνακας από μια ομάδα νέων της Λάρνακας, οι οποίοι επέδειξαν ενδιαφέρον για πεζοπορίες, εκδρομές ποδηλασίας, τη φυσιολατρεία αλλά και τη μουσική. Μέχρι το 1926 το σωματείο, από αθλητικής πλευράς, ασχολείτο με τις πεζοπορίες, τα θαλάσσια σπορ και το στίβο. Την ίδια χρονιά μερίδα μελών απεχώρησε από τον Πεζοπορικό και ίδρυσε τον "Αθλητικό Μουσικό Όμιλο Λάρνακας" (ΑΜΟΛ). Τα δύο σωματεία ανέπτυξαν πλούσια και αθλητική δράση στην πόλη.
Στη Λεμεσό το 1925 άρχισε να δραστηριοποιείται ποδοσφαιρικά ο Ν.Ο.Λ. (Όμιλος Νέων Λεμεσού) και το 1927 ο Ολυμπιακός-Αετός. Στη Λευκωσία το 1926 ιδρύθηκε ο Κεραυνός Στροβόλου (1/10/1926).
Το 1922 φτάνει στην Κύπρο από την Αλεξάνδρεια ο ελληνικής καταγωγής Γεώργιος Πούλιας. Σκοπός του ήταν η ανάληψη, σε συνεργασία με έναν από τους θείους του, της διαχείρισης της επιχείρησης «Καπνοβιομηχανία Διανέλλου και Βεργόπουλου». Θα αντικαθιστούσε τον αποθανόντα Βεργόπουλο. Ο Γεώργιος Πούλιας ήταν ένας ισχυρός και δραστήριος οικονομικός παράγοντας της εποχής, με εμπλοκή και στην πολιτική. Η αίτηση του Πουλία για να εγγραφεί ως μέλος του Τραστ απορρίφθηκε. Παράλληλα, η επιλογή μελών του σωματείου με βάση τα κριτήρια καταγωγής τους αποτέλεσε κύρια και σοβαρή διαφωνία. Μερίδα μελών υποστήριξε την άποψη ότι μόνο Έλληνες Ορθόδοξοι θα έπρεπε να έχουν το δικαίωμα εγγραφής ως μέλη του Τραστ. Από την άλλη υπήρχε η άποψη να συνεχίσει το σωματείο να αποδέχεται ως μη τακτικά μέλη του Αρμένιους, Λατίνους και Μαρωνίτες, όπως ίσχυε από της ίδρυσης του. Τελικά, μέλη και ποδοσφαιριστές που επιδίωκαν τη δημιουργία ενός καθαρά ελληνικού σωματείου στη Λευκωσία με τη συμμετοχή μόνο Ελλήνων Κυπρίων απεχώρησαν και ίδρυσαν στις 8 Νοεμβρίου 1926 τον Ποδοσφαιρικό Όμιλο Ελλήνων Λευκωσίας (ΠΟΕΛ). Σύμφωνα με κάποιες πηγές, η διαμάχη στους κόλπους του Τραστ δημιουργήθηκε λόγο παρεξηγήσεων με αφορμή της Δημοτικές Εκλογές που είχαν διενεργηθεί το 1926. Η ανάμιξη του Πουλία στην πολιτική σκηνή υπήρξε έντονη και λίγους μήνες πριν αποχωρήσει και ιδρύσει τον ΠΟΕΛ εξελέγη Αντιδήμαρχος Λευκωσίας ως εκπρόσωπος του προοδευτικού κόμματος, το οποίο είχε τη στήριξη της Εκκλησίας και μεγάλης μερίδας της άρχουσαν τάξης. Ο ΠΟΕΛ, υπό την προεδρία του Πουλία, ο οποίος διέθετε μεγάλη οικονομική επιφάνεια και το στήριζε, αγκαλιάστηκε από όλα τα κοινωνικά στρώματα της Λευκωσίας, ενώ το Τραστ συνέχισε να συγκεντρώνει και να εκπροσωπεί μεγάλο μέρος της κοινωνικής ελίτ της πόλης. Το 1928 ο ΠΟΕΛ μετονομάζεται σε Αθλητικό Ποδοσφαιρικό Όμιλο Ελλήνων Λευκωσίας (ΑΠΟΕΛ).
Το 1927 ο ΠΟΕΛ μεταβαίνει στην Αλεξάνδρεια της Αιγύπτου για φιλικούς αγώνες, όντας η πρώτη κυπριακή ομάδα που ταξίδευε στο εξωτερικό. Το Νοέμβριο του 1928 ο ΑΜΟΛ διοργάνωσε στο παλιό στάδιο ΓΣΖ το πρώτο παγκύπριο τουρνουά σιξ-α-σάιτ (έξι καθ' ομάδα) στο οποίο συμμετείχαν ο ΑΠΟΕΛ, ο Πεζοπορικός, ο Αθλητικός Όμιλος Πάφου, το Τραστ, η ομάδα του ΓΣΟ, το Λύκειο Λάρνακας και το ιεροδιδασκαλείο Λάρνακας. Νικητής αναδείχθηκε ο ΑΠΟΕΛ νικώντας στον τελικό τον ΑΜΟΛ με 1-0. Ακολούθησαν τουρνουά από τον ΓΣΠ και τον ΓΣΟ.
Το 1929 η Ανόρθωση αρχίζει να αναπτύσσει έντονη αθλητική δράση. Οι νέοι του συλλόγου ωστόσο είχαν δραστηριοποιηθεί από τις αρχές τις δεκαετίας του 1920 με το ποδόσφαιρο, σχηματίζοντας ποδοσφαιρική ομάδα με την ονομασία "Ποδοσφαιρική Ομάδα Ελλήνων Βαρωσίων" (ΠΟΕΒ). Το 1929 η δράση της ΠΟΕΒ διεκόπηκε καθώς αποφάσισε να προσχωρήσει και επίσημα στην Ανόρθωση. Οι ποδοσφαιριστές της ΠΟΕΒ αποτέλεσαν την πρώτη ποδοσφαιρική ομάδα της Ανόρθωσης.
Στις 4 Οκτωβρίου 1930 ιδρύεται από μια ομάδα επιφανών μελών της κοινωνίας της Λεμεσού, η Αθλητική Ένωση Λεμεσού (ΑΕΛ), η οποία συγκέντρωσε εξαρχής της μαζική υποστήριξη των φιλάθλων από όλα τα κοινωνικά στρώματα της πόλης. Την ίδια περίοδο, τέλη του 1930, εμφανίστηκαν ακόμα δύο ομάδες στη Λεμεσό, το Σούλι και ο Αθλητικός Ποδοσφαιρικός Όμιλος Λεμεσού (ΑΠΟΛ), ο οποίος ήταν γνωστός και ως Απόλλωνας (σσ. όχι ο σημερινός Απόλλων Λεμεσού). Μετά από δύο χρόνια, οι δύο αυτές ομάδες συγχωνεύθηκαν δημιουργώντας τον Αθλητικό Μουσικό Σύλλογο "Άρης" Λεμεσού, ο οποίος είχε, πέρα από την αθλητική δραστηριότητα, πλούσια πολιτιστική και μουσική παράδοση.
Τον Ιούνιο του 1931 ιδρύεται ο Ολυμπιακός, το σωματείο των Κάτω Ενοριών της Λευκωσίας (το όνομα επιλέγηκε λόγω της συμπάθειας των ιδρυτών του προς τον Ολυμπιακός Πειραιώς). Τον Απρίλιο του ίδιου έτους δημιουργήθηκε στη Μόρφου ο Διγενής Ακρίτας Μόρφου (23/4/1931). Στη Μόρφου προϋπήρχανο Γυμναστικός Σύλλογος Ελευθερία και ο Πεζοπορικός Όμιλος Μόρφου.
Το 1930 η αρμενική κοινότητα ίδρυσε στη Λευκωσία ποδοσφαιρική ομάδα με την ονομασία "Καϊτζάκ" (αστραπή), η οποία διαλύθηκε τον επόμενο χρόνο. Το 1934 οι Αρμένιοι προχώρησαν στην ίδρυση του σωματείου ΑΫΜΑ Λευκωσίας (Armenian Young Men's Association).
Την περίοδο 1930-31 διεξήχθη ποδοσφαιρικό πρωτάθλημα Λευκωσίας με διοργανωτή το ΓΣΠ και τη συμμετοχή εννέα ομάδων της Λευκωσίας (Παγκύπριο Γυμνάσιο, Αγγλική Σχολή, ΑΠΟΕΛ, Τούρκικο Λύκειο, Τραστ, Καϊτζάκ, Τούρκικη Λέσχη Λευκωσίας, Σχολή Σαμουήλ, Κεραυνός Στροβόλου). Νικήτρια ήταν η αρμενική Καϊτζάκ που κέρδισε στον τελικό τον ΑΠΟΕΛ ΜΕ 3-1. Την ίδια περίοδο, στην Αμμόχωστο, ο ΓΣΕ διοργάνωσε επαρχιακό πρωτάθλημα με τη συμμετοχή της Ανόρθωσης, του Γυμνασίου της πόλης, της Ομόνοιας Αμμοχώστου, της Τουρκικής Λέσχης Αμμοχώστου και του ποδοσφαιρικού ομίλου Λευκονοίκου με νικήτρια την Ανόρθωση. Στη Λεμεσό ο ΓΣΟ διοργάνωσε τοπικό πρωτάθλημα με τη συμμετοχή πέντε ομάδων (ΑΕΛ, Σούλι, ΑΠΟΛ, Τουρκική Λέσχη Λεμεσού. ομάδα Ουαλλών βρετανικού στρατού) με νικητές τους Βρεττανούς.
Πρώτα πρωταθλήματα
Το 1931 ο Πεζοπορικός προκήρυξε πρωτάθλημα, που αποτελεί την πρώτη παγκύπρια ποδοσφαιρική διοργάνωση. Στο πρωτάθλημα πήραν μέρος οι οκτώ ομάδες από όλες τις επαρχίες και χρησιμοποιήθηκε σύστημα νοκ-άουτ. Συμμετείχαν οι Τραστ, ΑΠΟΕΛ, Ανόρθωση, Πεζοπορικός, ΑΜΟΛ, ΑΕΛ, ΑΠΟΛ και Σούλι. Στον τελικό της 5 Μαϊου 1932 προκρίθηκαν ο ΑΠΟΕΛ και η ΑΕΛ με την ομάδα της Λευκωσίας να κατακτά το τρόπαιο. Το πρωτάθλημα ονομάστηκε "πρωτάθλημα πόλεων".
Στις 17 Οκτωβρίου 1932 ιδρύεται η Ε.Π.Α. Λάρνακας από την ενοποίηση του Πεζοπορικού Λάρνακας και του ΑΜΟΛ, με σκοπό τη δημιουργία μιας ισχυρής ομάδας. Το όνομα του σωματείου σημαίνει "Ένωσις Περοπορικούς ΑΜΟΛ".
Το 1933 διεξάγεται το δεύτερο παγκύπριο πρωτάθλημα με διοργανωτή τον ΑΠΟΕΛ. Σ' αυτό συμμετέχουν εννέα ομάδες (Τραστ, ΑΠΟΕΛ, Ολυμπιακός, ΕΠΑ, Ανόρθωση, ΑΕΛ, Άρης, Ποσειδώνας Λεμεσού, Κινύρας Πάφου). Το πρωτάθλημα αυτό σημαδεύτηκε από ενστάσεις, αμφισβητήσεις, φανατισμό, επεισόδια, αποχωρήσεις ομάδων (Ανόρθωση, Ποσειδώνας). Πρωταθλητής αναδείχθηκε ο ΑΠΟΕΛ.
Το 1933 ο Τραστ γίνεται η πρώτη κυπριακή ομάδα που μεταβαίνει στην Ελλάδα. Σε φιλικό αγώνα αντιμετώπισε τον Παναθηναϊκό. Την επόμενη χρονιά μεταβαίνουν στην Ελλάδα Τραστ και μικτή ΑΠΟΕΛ/ΑΕΛ αντιμετωπίζοντας σε φιλικούς αγώνες Ολυμπιακός Πειραιώς, Παναθηναϊκός και Απόλλωνα Αθηνών.
Την περίοδο 1933-34 διεξήχθη το τρίτο πρωτάθλημα πόλεων με διοργανώτρια και νικήτρια την ΑΕΛ. Πήραν μέρος οι ΑΕΛ, Άρης, Ανόρθωση, ΑΠΟΕΛ, Τραστ, Ολυμπιακός, Τουρκική Λέσχη Λευκωσίας, ΕΠΑ, Κινύρας, Κόροιβος και Ονήσιλος.
Ίδρυση Κυπριακής Ομοσπονδίας Ποδοσφαίρου
Την περίοδο 1934-35 το πρωτάθλημα πόλεων ανατέθηκε προς διοργάνωση στην Ανόρθωση. Παράλληλα το Τραστ προκήρυξε πρωτάθλημα στη Λευκωσία με την ευκαιρία των εορτασμών της δεκαετηρίδας από την ίδρυση του. Στη διένεξη Ανόρθωσης-Τραστ επενέβησαν ο ΑΠΟΕΛ και η ΑΕΛ ώστε να γεφυρώσουν τις διαφορές και συγκάλεσαν σύσκεψη στο οίκημα του Τραστ στις 9 Σεπτεμβρίου 1934. Η σύσκεψη κατέληξε σε αδιέξοδο καθώς προέκυψαν και άλλες διαφορές όταν τα σωματεία Ολυμπιακός και Άρης έθεσαν θέμα ελεύθερης συμμετοχής ποδοσφαιριστών από ένα σωματείο σε άλλο. Ακολούθησε ακόμη μια ατελέσφορη σύσκεψη στο οίκημα του Ολυμπιακού. Στις 23 Σεπτεμβρίου 1934 πραγματοποιείται τρίτη σύσκεψη στο σωματείο του ΑΠΟΕΛ. Στη σύσκεψη αυτή αποφασίσθηκε η δημιουργία της Κυπριακής Ομοσπονδίας Ποδοσφαίρου (ΚΟΠ), η οποία θα είχε την ευθύνη διοργάνωσης των πρωταθλημάτων. Ιδρυτικά σωματεία ήταν οι ΑΕΛ Λεμεσού, Ανόρθωση, ΑΠΟΕΛ, Άρης, Ένωσις Νέων Τραστ, ΕΠΑ. Τούρκικη Λέσχη Λευκωσίας και Ολυμπιακός.
Το πρώτο επίσημο πρωτάθλημα και το πρώτο επίσημο κύπελλο κατέκτησε ο Τραστ. Τα πρώτα χρόνια πρωταγωνιστούσαν ο Τραστ και ο ΑΠΟΕΛ. Οι σχέσεις τους ήταν εχθρικές. Στις 17 Απριλίου 1938, σε ένα μεταξύ τους παιχνίδι πρωταθλήματος υπήρξε διακοπή. Η ΚΟΠ επέρριψε την ευθύνη στον Τραστ. Ο Τραστ, ο οποίος ήταν ήδη κυπελλούχος αφού το κύπελλο διεξάγονταν πριν το πρωτάθλημα, θεωρώντας πως τύγχανε άδικης αντιμετώπισης και άνισης μεταχείρισης από την ΚΟΠ και πως αποτελούσε θύμα μιας μεθοδευμένης και χρόνιας πολεμικής που εξαπέλυαν εναντίον του η ΚΟΠ και ο ΑΠΟΕΛ με στόχο να το πλήξουν και να το καθηλώσουν, αποφάσισε στις 23 Απριλίου 1938 τη διάλυση της ποδοσφαιρικής του ομάδας. Οι υπόλοιπες τρεις ομάδες που συμμετείχαν στο πρωτάθλημα εκείνης της περιόδου συμφώνησαν να αποχωρήσουν και να μην δώσουν τις υπόλοιπες συναντήσεις τους. Τελικά οι αγώνες τους έγιναν το Οκτώβριο.
Το 1936 η ΕΠΑ αποχώρησε από την ΚΟΠ λόγο εσωτερικών προβλημάτων. Το 1937, στις 21 Μαρτίου μια ομάδα μελών και ποδοσφαιριστών της ΕΠΑ αποχώρησε και επανίδρυσε τον Πεζοπορικό. Οι λόγοι ήταν οι μέτριες παρουσίες της ποδοσφαιρικής ομάδας στα πρωταθλήματα, οι αντιδράσεις ανθρώπων οι οποίοι παρέμενα εκτός διοικητικών αλλά και οι ποδοσφαιριστές που τέθηκαν σε αδράνεια. Επιπλέον, από το έτος ίδρυσης της ΕΠΑ υπήρχαν αντιδράσεις καθώς ένα μόνο σωματείο στη Λάρνακα δεν μπορούσε να απορροφήσει και να αξιοποιήσει το έμψυχο υλικό της πόλης. Στον Πεζοπορικό συγκεντρώθηκε μεγάλο μέρος της εύπορης τάξης της Λάρνακας ενώ στην ΕΠΑ τα λαϊκά κοινωνικά στρώματα της πόλης αλλά και οι Αρμένιοι της Λάρνακας. Το 1938 η ΕΠΑ επανεντάχθηκε στην ΚΟΠ και ο Πεζοπορικός συμμετείχε για πρώτη φορά στο πρωτάθλημα. Οι δύο ομάδες θα επανενώνονταν το 1994 δημιουργώντας την Αθλητική Ένωση Κιτίου (ΑΕΚ Λάρνακας).
Το 1939 ο Άρης Λεμεσού διέλυσε το ποδοσφαιρικό του τμήμα. Το τμήμα επαναλειτούργησε αρχές της δεκαετίας του 1950 και επανεντάχθηκε στην ΚΟΠ το 1952.
Το 1941 η ΚΟΠ, λόγω των πολεμικών συνθηκών που επικρατούσαν (Β' παγκόσμιος πόλεμος) αποφάσισε να διακόψει όλες τις διοργανώσεις της. Η ποδοσφαιρική αδράνεια διήρκεσε έως το 1944.
Πρώτη διάσπαση
Το 1947 η ΠΑΟΚ προσκάλεσε στην Κύπρο την πρωταθλήτρια Παλαιστίνης, Μακάμπι Τελ Αβίβ για σειρά φιλικών αγώνων, αντιμετωπίζοντας την Ανόρθωση, την ΕΠΑ και τον Πεζοπορικό.
Το 1949 η Τουρκική Αθλητική Εστία Τσετίν Καγιά Λευκωσίας (ιδρύθηκε το 1943 και το 1947 εντάχθηκε στην ΠΑΟΚ) υπέβαλε αίτημα για ένταξη στην Α΄ κατηγορία της ΚΟΠ. Το αίτημα της απερρίφθη με το αιτιολογικό ότι το καταστατικό της Ομοσπονδίας επέτρεπε τη συμμετοχή μόνο οκτώ ομάδων στο πρωτάθλημα Α΄ κατηγορίας. Ακολούθησε αίτηση για ένταξη στη Β΄ κατηγορία το οποίο επίσης απερρίφθη. Η αντίδραση των Τουρκοκυπρίων ήταν άμεση. Στο πρωτάθλημα Α΄ κατηγορίας συμμετείχε ανελλιπώς από το 1934 η "Τούρκικη Λέσχη" Λευκωσίας (η οποία ήταν και ιδρυτικό μέλος της ΚΟΠ). Τα δύο σωματεία ενοποιήθηκαν τον Οκτώβριο του 1949 ώστε να δημιουργηθεί μια ισχυρή τουρκοκυπριακή ποδοσφαιρική ομάδα. Το νέο σωματείο εντάχθηκε στην Α΄ κατηγορία ως η συνέχεια της Τούρκικης Λέσχης με την ονομασία Τουρκική Αθλητική Ένωση Τσετίν Καγιά (Τσετίν Καγιά). "Τσετίν Καγιά" μεταφράζεται στα ελληνικά ως "σκληρή πέτρα".
Δεύτερη διάσπαση
Σημαντική περιόδος στην ιστορία του κυπριακού ποδοσφαίρου αποτελεί η διάσπαση του 1948, η σημαντικότερη διάσπαση του κυπριακού ποδοσφαίρου. Το 1948, στην Ελλάδα υπήρχαν πολιτικές αναταραχές λογω της διαμάχης μεταξύ δεξιών και αριστερών στον ελληνικό εμφύλιο. Η κατάσταση στην Ελλάδα μεταφέρθηκε και στην Κύπρο και διείσδυσε τόσο στην πολιτική ζωή του τόπου, όσο και στον αθλητισμό. Οι περισσότεροι αθλητικοί παράγοντες ασχολούνταν και με την πολιτική.
Στην Αμμόχωστο, ο ΓΣΕ (Γυμναστικός Σύλλογος Ευαγόρας) και η Ανόρθωση ήταν οι μόνοι σύλλογοι που ασχολούνταν με τον αθλητισμό. Μέσα στις τάξεις του ο ΓΣΕ είχε προοδευτικούς (αριστερούς) αθλητές στίβου που ήταν οι κορυφαίοι στην Κύπρο, ενώ στην Ανόρθωση έπαιζαν και ποδοσφαιριστές με προοδευτικές (αριστερές) αντιλήψεις. Ωστόσο, μέσα στο πνεύμα της εποχής εκείνης, τόσο ο ΓΣΕ όσο και η Ανόρθωση, άρχισαν να επιβάλλουν περιορισμούς διαφόρων μορφών. Επειδή τα άτομα με προοδευτικές αντιλήψεις στις τάξεις της Ανόρθωσης άρχισαν να αυξάνονται, τα μέλη της Ανόρθωσης που ήθελαν να επικρατεί το εθνικόφρονο κλίμα στο σωματείο, αποφάσισαν να θέσουν περιορισμούς στην εισδοχή μελών και συγκεκριμένα περιόρισαν τα άτομα με προοδευτικές αντιλήψεις. Επίσης, ποδοσφαιριστές που θεωρούνταν άτομα με προοδευτικές αντιλήψεις, δεν προωθούνταν. Από τις αρχές του 1947 μια μερίδα προοδευτικών ανθρώπων της Αμμοχώστου που βρίσκονταν εντός και εκτός του ΓΣΕ και της Ανόρθωσης, θεωρούσαν ότι υπήρχε χώρος για τη δημιουργία και δεύτερου σωματείου στην πόλη. Μπροστά στους περιορισμούς που επιβάλλοντο, οραματίστηκαν ένα σωματείο το οποίο θα ήταν μακρυά από την πολιτική και θα "αγκάλιαζε" όλα τα λαϊκά στρώματα της Αμμοχώστου, με στόχο την εξάπλωση του αθλητισμού. Έτσι, στις 7 Μαρτίου 1948 ιδρύεται το πρώτο προοδευτικό σωματείο, η Νέα Σαλαμίνα. Παρόμοια ατμόσφαιρα έναντι των προοδευτικών αθλητών επικρατούσε και σε άλλες πόλεις της Κύπρου. Στη Λάρνακα ιδρύεται στις 10 Απριλίου η Αλκή.
Πριν από τους παγκύπριους αγώνες στίβου το Μάιο του 1948, ο ΣΕΓΑΣ, Σύνδεσμος Ελληνικών Γυμναστικών Αθλητικών Σωματείων, ζήτησε από όλους τους Γυμναστικούς Συλλόγους της Κύπρου, τα μέλη και τους αθλητές τους, να υπογράψουν δημόσια διακήρυξη όπου θα εξεφράζουν την υποστήριξη τους προς τη Δεξιά παράταξη στον ελληνικό εμφύλιο, θα δήλωναν «εθνικοφρόνων φρονημάτων» και θα καταδίκαζαν τη δράση της Αριστεράς. Οι Γυμναστικοί Σύλλογοι και οι δεξιοί αθλητές υπέγραψαν τις δηλώσεις αυτές. Ο μόνος σύλλογος που αρνήθηκε να υπογράψει τη δήλωση αυτή ήταν ο Γυμναστικός Σύλλογος "Κινύρας" Πάφου και για αυτό τον απέκλεισαν από τους αγώνες. Οι προοδευτικοί αθλητές ήταν αντίθετοι με τη δήλωση που έκαναν οι σύλλογοι τους, αρνήθηκαν να υπογράψουν τις δηλώσεις και να αποκηρύξουν τα ιδεολογικά τους πιστεύω, με τους πρώτους που αντέδρασαν να είναι οι πρωταθλητές του ΓΣΕ, Αντώνη Τότση και Νική Γεωργίου. Επιπρόσθετα, οι προοδευτικοί αθλητές αποφάσισαν να στηρίξουν το Γυμναστικό Σύλλογο "Κινύρα" Πάφου, αν τελικά δεν του επέτρεπαν να λάβει μέρος στους Παγκύπριους Αγώνες. Οι προοδευτικοί αθλητές του ΓΣΕ, που είχαν σίγουρες τις πρώτες θέσεις, τις θυσίασαν για να συμπαρασταθούν στον Κινύρα. Ο ΓΣΕ είχε μια πολύ δυνατή ομάδα και ήταν σίγουρος για την πρώτη θέση στους αγώνες. Μετά, όμως από την εξέλιξη αυτή τερμάτισε τρίτος. Ο ΓΣΕ, δρώντας εκδικητικά για το γεγονός ότι οι αθλητές της Νέας Σαλαμίνας δεν έλαβαν μέρος στους Παγκύπριους Αγώνες, έστειλε επιστολή στο σωματείο που το πληροφορούσε ότι απαγορευόταν η είσοδος του στο στάδιο ΓΣΕ, επιστολή υπογεγραμμένη από τον πρόεδρο του ΓΣΕ. Αντίστοιχα, ο Γυμναστικός Σύλλογος «Ο Ζήνων» (ΓΣΖ) σε γενική συνέλευση, απαγόρευσε από την Αλκή να χρησιμοποιεί το στάδιο της Λάρνακας. Αντίστοιχη πρόταση για αποκλεισμό Τούρκων και καθολικών απορρίφθηκε. Στη Λευκωσία είχε ιδρυθεί μέσα στο Μάϊο ο Ορφέας.
Επιπρόσθετα, τον ίδιο μήνα, ο ΑΠΟΕΛ απέστειλε τηλεγράφημα στο ΣΕΓΑΣ, «εγκάρδιο αδελφικό χαιρετισμό σε ολόκληρη την ελληνική αθλούμενη νεολαία» κι ευχόταν, «όπως τερματισθεί η εθνοκτόνος ανταρσία» στην Ελλάδα. Η διοίκηση του σωματείου κάλεσε όλους τους αθλητές και ποδοσφαιριστές του σωματείου να προσυπογράψουν σχετική δήλωση, με την οποία θα συνηγορούσαν με το περιεχόμενο του τηλεγραφήματος. Οι αριστεροί παράγοντες και αθλητές του ΑΠOEΛ θεώρησαν το χαρακτηρισμό «εθνοκτόνος ανταρσία», πρόκληση και κομματική τοποθέτηση του σωματείου τους. Οι ποδοσφαιριστές Κώστας Λυμπουρής, Αγησίλαος Τσιαλής, Γωγάκης Καραγιάννης, Τάκης Σκαλιώτης, Ανδρέας Καριόλου κ.α. διαχώρισαν τη θέση τους και αρνήθηκαν να υπογράψουν τις δηλώσεις. Από εκεί και πέρα, ανέλαβε δράση ο Τύπος, ο οποίος με συνεχή ρεπορτάζ και σχόλιά του, έριχνε λάδι στη φωτιά, πυροδοτώντας την τελική έκρηξη. Ακολούθησε η επ΄ αόριστον τιμωρία πέντε αθλητών του AΠOEΛ από το σωματείο τους. Έτσι, οι ποδοσφαιριστές αυτοί αποσκίρτησαν από τον AΠOEΛ και μαζί με αρκετούς άλλους ίδρυσαν στις 4 Ιουνίου 1948 νέο σωματείο στη Λευκωσία, τον Αθλητικό Σύλλογο Ομόνοια Λευκωσίας. Ακολούθως ιδρύθηκε και ο Αθλητικός Σύλλογος Κερύνειας (ΑΣΚ).
Ο εκδιωγμός των προοδευτικών αθλητών και ποδοσφαιριστών ήταν γεγονός. Τα νέα σωματεία προχώρησαν προς την ίδρυση μιας νέας ποδοσφαιρικής ομοσπονδίας, της Κυπριακής Ερασιτεχνικής Ποδοσφαιρικής Ομοσπονδίας (ΚΕΠΟ), το Δεκέμβριο του 1948 .Στις 12 Δεκεμβρίου 1948 σε σύσκεψη που γίνεται στη Λάρνακα στο οίκημα της Αλκής, εγκρίνεται το καταστατικό της νέας ομοσπονδίας και γίνονται εκλογές γι' ανάδειξη του πρώτου διοικητικού της συμβουλίου. Η νέα ομοσπονδία, που διοργάνωνε πρωταθλήματα και κύπελλα, έγινε αφορμή για να τρέξουν στα γήπεδα χιλιάδες νέοι φίλαθλοι. Οι αγώνες του πρωταθλήματος της ΚΕΠΟ προσέλκυαν πολύ περισσότερους φιλάθλους από αυτούς της ΚΟΠ. Στην ΚΕΠΟ συμμετείχαν έξι ομάδες: η Νέα Σαλαμίνα στην Αμμόχωστο, η Ομόνοια και ο Ορφέας στη Λευκωσία, η Αλκή στη Λάρνακα, ο ΑΜΟΛ στη Λεμεσό (που το 1951 μετονομάστηκε σε Ανταίο) και ο Νέος Αστέρας στη Μόρφου (σήμερα ονομάζεται ΑΕΜ Μόρφου).
Τρίτη διάσπαση
Τον Οκτώβριο του 1955 και ενώ ο αγώνας της ΕΟΚΑ βρισκόταν σε εξέλιξη η ΚΟΠ αποφάσισε την προσωρινή αναστολή της συμμετοχής των τουρκοκυπριακών ομάδων στα πρωταθλήματα της, ώστε να αποτραπεί ο κίνδυνος πρόκλησης επεισοδίων στα στάδια μεταξύ Ελληνοκυπρίων και Τουρκοκυπρίων, καθώς οι σχέσεις των δύο κοινοτήτων ήταν τεταμένες. Αν και η απόφαση της ΚΟΠ ήταν προσωρινή, οι Τουρκοκύπριοι προχώρησαν στη σύσταση Τουρκοκυπριακής Ομοσπονδίας Ποδοσφαίρου και στη διοργάνωση πρωταθλημάτων με τη συμμετοχή τουρκοκυπριακών ομάδων από όλη την Κύπρο.
Οι ελληνοκυπριακές και οι τουρκοκυπριακές ομάδες δεν αγωνίστηκαν μαζί για 50 χρόνια. Τελευταία φορά που είχαν βρεθεί αντιμέτωπες ομάδες από τις δύο κοινότητες, ήταν στο πρωτάθλημα της περιόδου 1954-55, όπου αναμετρήθηκαν ο Πεζοπορικός με την Τσετίν Καγιά με τον Πεζοπορικό να επικρατεί με 4-1. Στις 26 Μαρτίου 2005 η Νέα Σαλαμίνα έδωσε φιλικό ποδοσφαιρικό αγώνα με την τουρκοκυπριακή Γενί Τζαμί, στο γήπεδο Αμμόχωστος, επικρατώντας με 6-0. Ήταν ο πρώτος αγώνας μεταξύ ελληνοκυπριακής και τουρκοκυπριακής ομάδες μετά από 50 χρόνια. Την αναμέτρηση παρακολούθησαν 2500 φίλαθλοι και από τις δύο μεριές που κάθισαν μαζί στις κερκίδες στέλνοντας μήνυμα ειρήνης. Στην αναμέτρηση παρευρέθηκαν εκπρόσωποι της πολιτικής ηγεσίας και από τις δύο κοινότητες, των δημοτικών και αθλητικών αρχών και της Εκκλησίας.